[{"text_idx": "#000000", "text": "Eich cyfle olaf i fuddsoddi yn Egni Co-op \u2013 beth am fwynhau Nadolig heulog!"}, {"text_idx": "#000001", "text": "Mae Egni Co-op wedi cyhoeddi ei fod wedi codi targed ei Gynnig Cyfranddaliadau i \u00a34.8m. Mae gan y cwmni cydweithredol gyfanswm o 4.4MWp ar 88 o doeon yng Nghymru \u2013 ar ysgolion, busnesau ac adeiladau cymunedol. Erbyn hyn, Egni yw\u2019r cwmni cydweithredol solar ar doeon mwyaf yn y DU."}, {"text_idx": "#000002", "text": "Meddai\u2019r cyd-gyfarwyddwr, Dan McCallum, \u201cHwn yw\u2019r targed terfynol. Rydyn ni\u2019n disgwyl cau\u2019r Cynnig Cyfranddaliadau yn gynnar yn y Flwyddyn Newydd felly gallai hwn fod yn anrheg Nadolig perffaith. Gall unrhyw un fuddsoddi cyn lleied a\u0302 \u00a350 yn ein cwmni cydweithredol."}, {"text_idx": "#000004", "text": "Rydyn ni wedi codi \u00a34.62m drwy gyfranddaliadau yn barod ac wedi llwyddo i ad-dalu ein benthyciad o \u00a32.2m gan Fanc Datblygu Cymru. Nawr rydyn ni eisiau ad-dalu\u2019r benthyciad o \u00a3180k i\u2019n rhiant-elusen, Awel Aman Tawe, fel y gall ail-fuddsoddi\u2019r arian hwn yn ein datblygiad newydd cyffrous, Hwb y Gors. Mae\u2019r Hwb yn lleoliad celfyddydau ac addysg menter newydd yng Nghwm Tawe yr ydym yn ei ailwampio ar hyn o bryd. Yn ogystal a\u0302 llog blynyddol rhagamcanol o 4% o gyfranddaliadau Egni, bydd ein holl aelodau\u2019n cael paned o goffi, cacen a thaith o gwmpas yr Hwb am ddim! Y disgwyl yw y bydd yr Hwb yn agor yn yr haf. Ar hyn o bryd, mae ein pwmp gwres o\u2019r ddaear yn cael ei osod \u2013 gallwch weld y diweddariadau"}, {"text_idx": "#000005", "text": "Meddai Rosie Gillam, cyd-gyfarwyddwr Egni, \u201cCefnogir ein holl safleoedd Egni gan y Tariff Bwydo i Mewn. Rydym yn falch iawn ein bod wedi gallu ad-dalu\u2019r holl log i\u2019n haelodau yng nghwmni\u0308au cydweithredol Egni ac Awel yn unol a\u0302\u2019r Dogfennau Cynnig Cyfranddaliadau blynyddol. Mae ein safleoedd Egni wedi cynhyrchu\u2019n dda iawn yn 2021 felly rydym yn hyderus o ran perfformiad y paneli. Rydym yn arbed dros \u00a3100 y flwyddyn mewn costau trydan i\u2019n safleoedd ac yn lleihau allyriadau carbon o dros 1000 tunnell y flwyddyn."}, {"text_idx": "#000006", "text": "Rydym yn defnyddio\u2019r holl arian sydd dros ben yn Egni i ddarparu addysg newid yn yr hinsawdd yn ysgolion Cymru. Gwnawn hyn ar y cyd a\u0302\u2019n helusen bartner, Energy Sparks, sy\u2019n darparu platfform data ynni gwych i ysgolion . Mae ein Swyddog Addysg, Jen James, wedi bod yn cydweithio gyda\u2019r ysgolion sydd a\u0302\u2019n paneli solar yn Sir Benfro, Casnewydd ac Abertawe. Mae\u2019n gweithio gyda phlant i ennyn eu diddordeb yn y gwaith gwych gan ein hwyluswyr, Sion Thomas Owen, Ynni Da, Mr Phormula a TTS Practical Science. Gallwch weld sut mae Ysgol Gynradd Saundersfoot yn lleihau eu defnydd o ynni yma."}, {"text_idx": "#000008", "text": "Mae Egni wedi gosod 4.4 MWp o solar ar doeon ar 88 o ysgolion, adeiladau cymunedol a busnesau ar draws Cymru. Erbyn hyn, Egni yw\u2019r cwmni cydweithredol solar ar doeon mwyaf yn y DU. "}, {"text_idx": "#000010", "text": "Yn ogystal, mae\u2019r ti\u0302m y tu o\u0302l i Egni wedi sefydlu\u2019r fenter arobryn, Awel Co-op, sef fferm wynt gymunedol 4.7MW a gomisiynwyd ym mis Ionawr 2017. Cafodd ei hariannu gan fenthyciad gwerth \u00a35.25m gan Fanc Triodos a chynnig cyfranddaliadau cymunedol gwerth \u00a33m ."}, {"text_idx": "#000013", "text": "Yngly\u0302n a\u0302 Gwasanaeth Ynni Llywodraeth Cymru"}]